Hvordan fungerer det «egentlig» med Sigma2 og UiOs konsum mm

Maskinvare og drift:
1. Sigma2 har ingen interesser eller eierskap i Fox, regneklyngen i Educloud
2. Sigma2 eier hele Colossus (regneklyngen i TSD), UIO kjøper den inn og drifter den, men konsum av denne kan sees helt likt som for Olivia og Betzy, de andre nasjonale HPC ressursene. 
3. Sigma2 eier en liten brøkdel (1,3Petabyte) av lagringen i TSD, denne kan sammenlignes med lagringen på NIRD hos Sigma2
4. Sigma2 eier ikke, eller interesser i noe annet ved UIOs maskinpark eller systemer
5. IT-avdelingen utfører driftsoppgaver for Sigma2, dette fullfinanisieres av Sigma2

Betaling for regnekraft og lagring (prinsippet er at brukerne skal finansiere driften):
1. BOTT har blitt enige med Sigma2 om et estimat for et årlig forbruk av ressurser for UiO fra de nasjonale anleggene.  Dette er for å stabilisere finansieringen av driften. 
UiO garanterte i 2025 at UiO skulle betale 26.109 MNOK for konsumet, UiOs totale konsum ligger ganske nært dette i verdi, men fremdeles litt under. 
2. UiOs brukermiljøer søker Sigma2 via Ressursfordelingskomiteen (RFK) om regnekvoter og lagringsplass periodevis. Periodene løper 1.april – 1.oktober, og 1.okt – 1.april.
En tildeling gir en forpliktelse om betaling for driften, UiO godkjenner total mengde omsøkte ressurser før alt tildeles. Dette for å vite at vi er under «taket», taket bergenes ved å se på totalt omsøkt mengde ressurser (evt total mengde som er tenkt tildelt om søknad > kapasitet) utgjør en høyere kostnad enn den garanterte summen (som var 26.109 MNOK) for året.  Dette beregnes ut fra prislistene kategori A: https://www.sigma2.no/user-contribution-model
Det finnes også noen unntak, f.eks skal EU-prosjekt regne gratis, men dette påvirker kun UIOs «tak» om totalen går over garantert sum.  
Om UiO velger å gå over det avtalte «taket» vil man se om BOTT totalt sett går over sitt «samlede tak», om så er tilfelle vil BOTT fordele regningen på overforbruket basert på faktiske forbrukstall.
3. Så kommer regningen fra Sigma2 til UiO, og da betaler Rektor en del av denne, for 2025 var regningen 26.109 MNOK. Rektor betalte 17.565 MNOK
4. Resterende regning fordeles etter bruk, men ingen fakultet/enhet får noen som helst regning om man bruker under 10% av totalen (dette ettersom Rektor dekker en stor del sentralt). 
Ved UIO benytter tradisjonelt MN ca 95-98% av alle ressurser, mens de resterende 2-5% benyttes av Med, SV, NHM.
Derfor får MN regningen på «resten», og det antas at det vil være bildet fremover også. «Resten» utgjorde 8.544MNOK i 2025.
5. Fagmiljø som bruker Sigma2 ressurser oppfordres til å søke om midler til å dekke driftskost når man søker til NFR eller andre finansiører (unntatt EU). MN forsøker å hente inn midler for å dekke sin regning fra fagmiljøene og det har så langt nesten gått rundt grunnet SFF´ene Rosseland og Hylleraas. MN sentralt har kun dekket en liten del av regningen på 8.544MNOK.

Opplegget gir et par effekter:
A) Rektor sponser på mange måter MNs regnekraftsmiljø
B) Gjennom Rektors sponsing åpner det for at andre fakultet enn MN kan konsumere vesentlig mye mer HPC/Lagring fra Sigma2 enn de gjør i dag uten at de får en regning. Disse fakultetene kan hver for seg bruke langt over dobbelt av hva de bruker i dag før de nærmer seg å bruke 10% av UiOs totale Sigma2-konsum. Siden man antar at MNs bruk vil øke vil også det åpne for en relativ vekst for de andre fakultetene uten at det vil utløse regning til dem.

